PATVIRTINTA

Žemės ūkio agentūros prie Žemės ūkio ministerijos

direktoriaus 2024 m. rugpjūčio d. įsakymu Nr. VĮ-

**LietuvoJE VEIKIANČIŲ** **kaimo bendruomeninių organizacijų sąvadO administravimo TVARKOS APRAŠAS**

**I SKYRIUS**

**BENDROSIOS NUOSTATOS**

1. Lietuvoje veikiančių kaimo bendruomeninių organizacijų sąvado (toliau – Sąvadas) administravimo tvarkos aprašas (toliau – Aprašas) reglamentuoja kaimo bendruomeninių organizacijų (toliau – KBO) įtraukimo į Sąvadą, KBO duomenų, skelbiamų Sąvade, keitimo, viešinimo, KBO pašalinimo iš Sąvado tvarką.
2. Sąvadą administruoja Žemės ūkio agentūra prie Žemės ūkio ministerijos (toliau – Agentūra), vadovaujantis Lietuvos Respublikos žemės ūkio ministro 2024 m. liepos 8 d. įsakymu Nr. 3D**–**511 „Dėl įgaliojimo Žemės ūkio agentūrai prie Žemės ūkio ministerijos dalyvauti administruojant Žemės ir maisto ūkio, kaimo, žuvininkystės ir fitosanitarijos vystymo programos priemonės „Saugoti tautinį paveldą, skatinti bendruomenines ir kitas iniciatyvas“ papriemonę „Parama kaimo bendruomenėms“.
3. Aprašą įsakymu tvirtina Agentūros direktorius. Tais atvejais, kai yra keičiami ar išleidžiami nauji Lietuvos Respublikos teisės aktai, reglamentuojantys kaimo bendruomeninių organizacijų veiklą bei turintys įtakos Sąvado administravimui, taip pat išaiškėjus sisteminiams Aprašo trūkumams, Aprašas nedelsiant keičiamas.
4. Už Aprašo papildymą laiku ar jo keitimą atsakingas Agentūros Komunikacijos ir bendradarbiavimo skyrius (toliau – KBS).
5. Apraše vartojamos pagrindinės sąvokos ir sutrumpinimai:
   1. **Bendruomeninė organizacija** **(toliau –** **BO)** – asociacija, kurios steigėjai ir nariai yra tam tikros gyvenamosios vietovės bendruomenės (jos dalies arba kelių gyvenamųjų vietovių) gyventojai (jų atstovai) ir kurios paskirtis – per iniciatyvas įgyvendinti viešuosius interesus, susijusius su gyvenimu kaimynystėje.
   2. **Kaimo bendruomeninė organizacija (toliau – KBO)** –kaimo vietovės gyventojai, siejami bendrų gyvenimo kaimynystėje poreikių ir interesų. Kaimo bendruomenė, siekianti gauti finansinę paramą, turi Lietuvos Respublikos asociacijų įstatymo arba Lietuvos Respublikos viešųjų įstaigų įstatymo nustatyta tvarka įsteigti bendruomeninę organizaciją, kurios paskirtis – per inicijuotus projektus įgyvendinti viešuosius interesus, susijusius su gyvenimu kaimynystėje.
   3. **Kaimo vietovė** –viensėdis, kaimas, miestelis, miestas ar kita gyvenamoji vietovė, kurios gyventojų skaičius neviršija 3 000. Tam tikrais metais prie kaimo vietovių taip pat priskiriamos daugiau nei 3 000 gyventojų turinčios gyvenamosios vietovės, kurioms tais metais suteikiamas Lietuvos mažosios kultūros sostinės statusas. Savivaldybių centrai, nepriklausomai nuo gyventojų skaičiaus, nelaikomi kaimo vietovėmis.
   4. **Patikros lapas** – dokumentas, kuriame Agentūros direktoriaus paskirtas KBS darbuotojas ir KBS vedėjas įvertina KBO pateiktą prašymą įtraukti ją į Sąvadą bei pridedamus dokumentus ir pateikia KBO atitikties BO reikalavimams vertinimo išvadą (Aprašo 2 priedas).
   5. **Prašymas** – dokumentas, kurį, vadovaujantis Aprašo 10 arba 21 punktu, Agentūrai teikia KBO (Aprašo 1 ir 3 priedai).

**II SKYRIUS**

**KBO DUOMENŲ SKELBIMAS SĄVADE IR VIEŠINIMAS**

1. Sąvade kaupiami ir viešinami šie duomenys apie KBO:

6.1. KBO pavadinimas;

6.2. Įsteigimo data;

6.3. Juridinio asmens (įmonės) kodas;

6.4. Buveinės adresas (namo numeris, gatvė, kaimas, savivaldybė, pašto indeksas);

6.5. Kontaktinė informacija (KBO el. pašto adresas).

7. Agentūros administruojamo Sąvado duomenys viešai skelbiami Agentūros interneto svetainėje.

**III SKYRIUS**

**kaimo bendruomeninių organizacijų ĮtraukimAS į sąvadą**

1. Agentūros direktorius paskiria KBS darbuotoją (-us), atsakingą už Sąvado administravimą (toliau – KBS darbuotojas). Šis darbuotojas (-jai) taip pat administruoja Agentūros elektroninio pašto dėžutę **bendruomenes@zua.lt**.
2. Į Sąvadą įtraukiamos tik reikalavimus atitinkančias KBO. Reikalavimus atitinkančia KBO laikoma Juridinių asmenų registre įregistruota KBO, kuri:

9.1. veikia kaimo vietovėje, kuri atitinka nustatytus reikalavimus, nurodytus šio Aprašo 5.3. punkte;

9.2. atitinka BO keliamus reikalavimus, nurodytus Lietuvos Respublikos bendruomeninių organizacijų plėtros įstatyme;

9.3. atitinka BO keliamus reikalavimus, nurodytus Lietuvos Respublikos asociacijų įstatyme;

9.4. atitinka BO keliamus reikalavimus, nurodytus Lietuvos Respublikos viešųjų įstaigų įstatyme.

1. KBO, siekianti būti įtraukta į Sąvadą, Agentūrai el. paštu **bendruomenes@zua.lt** pateikia užpildytą nustatytos formos prašymą (Aprašo 1 priedas), pasirašytą KBO vadovo arba jo įgalioto atstovo. Prašymo įtraukti į Sąvadą forma viešai skelbiama Agentūros interneto svetainėje.
2. KBS darbuotojas, gavęs KBO prašymą, patikrina jo atitikimą 9 punkte išdėstytiems reikalavimams ir per 5 darbo dienas priima sprendimą apie KBO įtraukimą arba neįtraukimą į Sąvadą. Vertindamas KBO prašymo atitiktį BO reikalavimams, KBS specialistas užpildo ir elektroniniu būdu pasirašo atitikties BO reikalavimams patikros lapą (Aprašo 2 priedas), kurį patikrina ir elektroniniu būdu pasirašo KBS vedėjas. Sprendimas įtraukti arba neįtraukti KBO į Sąvadą įforminamas Agentūros direktoriaus įsakymu.
3. Apie priimtą sprendimą įtraukti arba neįtraukti KBO į Sąvadą KBS darbuotojas informuoja KBO jos nurodytu el. paštu ne vėliau kaip per 3 darbo dienas nuo sprendimo priėmimo dienos.
4. Kilus abejonėms dėl KBO atitikimo nustatytiems reikalavimams, KBS darbuotojas el. paštu gali paprašyti KBO patikslinti prašymą arba pateikti Agentūros vertinimui papildomą informaciją ne vėliau kaip per 5 darbo dienas. Negavus papildomos informacijos per nustatytą terminą, KBO prašymas įtraukti į Sąvadą yra atmetamas, apie tai informuojant KBO el. paštu ne vėliau kaip per 3 darbo dienas nuo sprendimo priėmimo dienos.
5. Priėmus sprendimą KBO įtraukti į Sąvadą, KBS darbuotojas duomenis apie KBO privalo viešai paskelbti Agentūros interneto svetainėje per 3 darbo dienas.
6. Agentūrai priėmus aiškiais motyvais pagrįstą atsisakymą įtraukti KBO į Sąvadą, KBO gali kreiptis su prašymu į Agentūros direktorių, kuris sudaro komisiją, skirtą KBO skundui nagrinėti (toliau – Komisija).

**IV SKYRIUS**

**SĄVADE ESANČIŲ kaimo bendruomeninių organizacijų DUOMENŲ ATNAUJINIMAS,** **kaimo bendruomeninių organizacijų PAŠALINIMAS IŠ SĄVADO**

1. Sąvade skelbiama informacija peržiūrima ir atnaujinama periodiškai, bet ne rečiau kaip vieną kartą per pusmetį.
2. KBS darbuotojas, vykdydamas Sąvade esančių KBO stebėseną ir pastebėjęs KBO duomenų neatitikimą su Registrų centro informacija apie KBO ar kita viešai apie KBO skelbiama informacija, inicijuoja KBO duomenų keitimą (papildymą ar taisymą). Agentūros darbuotojas el. paštu susisiekia su KBO ir įpareigoja ją per 5 darbo dienas pateikti Agentūrai el. paštu **bendruomenes@zua.lt** patikslintus duomenis apie KBO.
3. KBO, pastebėjusi informacijos netikslumus Sąvade, gali savo iniciatyva kreiptis į Agentūrą dėl Sąvado duomenų papildymo arba patikslinimo.
4. KBS darbuotojas, vykdydamas periodinę Sąvado peržiūrą, atnaujinimą ir nustatęs, kad pagal Registrų centro informaciją vykdomas KBO likvidavimas arba ji yra likviduota (išregistruota), pašalina KBO iš Sąvado.
5. Pašalinta iš Sąvado KBO gali iš naujo kreiptis į Agentūrą įtraukti ją į Sąvadą, pateikdama Agentūrai prašymą (Aprašo 1 priedas), pasirašytą KBO vadovo arba jo įgalioto atstovo tik tuomet, jei ji yra iš naujo įregistruota Juridinių asmenų registre.
6. KBO gali savo iniciatyva kreiptis į Agentūrą dėl jos pašalinimo iš Sąvado, pateikdama Agentūrai nustatytos formos prašymą (Aprašo 3 priedas), pasirašytą KBO vadovo arba jo įgalioto atstovo. Šio prašymo forma skelbiama viešai Agentūros svetainėje.
7. Gavęs KBO prašymą dėl jos pašalinimo iš Sąvado, KBS darbuotojas ją pašalina iš Sąvado per 5 darbo dienas ir apie tai informuoja KBO per 3 darbo dienas.
8. KBO, kuri buvo pašalinta iš Sąvado savo iniciatyva, gali vėl kreiptis raštu į Agentūrą dėl jos įtraukimo į Sąvadą ne anksčiau kaip po 12 mėnesių.

**V SKYRIUS**

**BAIGIAMOSIOS NUOSTATOS**

1. Už pateiktų duomenų Sąvadui teisingumą atsako juos pateikusi KBO.
2. Kiti Apraše nereglamentuoti klausimai ir ginčai dėl Agentūros sprendimų, sprendžiami Agentūros direktoriaus sudarytoje Komisijoje, kaip nurodyta šio Aprašo 15 punkte. Ginčai dėl Komisijos sprendimų sprendžiami vadovaujantis teisės aktų nustatyta tvarka.